Source: https://myjava.sk/mesto/oznamy?strana=81
Timestamp: 2020-07-12 17:16:52+00:00

Document:
Dnes je 12.07. 2020 | Prihlásiť
Opäť pripomíname, že vždy v druhú stredu v mesiaci je občanom Myjavy poskytované bezplatné právne poradenstvo a mediácia (zmier alebo dohoda medzi účastníkmi sporu). Právne poradenstvo vedie advokát Mgr. Ľubomír Karika a pomoc pri riešení sporov mediátor Ing. Igor Mozolák. Najbližšie bude možné tieto služby využiť v stredu 13. apríla 2016 vo veľkej zasadacej miestnosti Mestského úradu v Myjave (miestnosť č. 305, II. poschodie). Mediátor bude občanom radiť v čase od 13.30 do 15.00 h a právnik od 15.00 do 16.30 h. Takže ak potrebujete pomôcť v tejto problematike, ste vítaní!
Prestavba časti kotolne
Mesto Myjava ako príslušný orgán na úseku cestnej dopravy a pozemných komunikácií udeľuje stavebné povolenie na dopravnú stavbu "Prestavba časti kotolne KDŠ1 na prevádzkovú časť". Celé znenie vyhlášky si môžete prečítať tu:
- Verejná vyhláška - Prestavba časti kotolne KDŠ1 na prevádzkovú časť.pdf
Odstávka elektriny v apríli
Západoslovenská distribučná, a. s. ako držiteľ povolenia na prevádzkovanie distribučnej sústavy, podľa § 31 ods. 2. písm. t) zákona č. 251/2012 Z. z. o energetike v platnom znení informuje občanov Myjavy, že z dôvodu vykonávania plánovanej práce na zariadeniach distribučnej sústavy, bude v stredu 6. 4. 2016 od 8.00 do 14.50 h bez dodávky elektriny lokalita U ŠIMKOV č. 3462/TS, 451, 453, 454, 454/VE, 455, 456, 457, 458, 458/OP, 459, 459/OP, 460, 462, 463, 464, 485
Upozornenie pre občanov - rekonštrukcia komunikácii pokračuje
Oddelenie výstavby a životného prostredia mesta Myjava upozorňuje a prosí obyvateľov slepej vetvy Ul. SNP a Jánošíkovej ulice, aby od stredy 9. marca 2016 neparkovali svojimi motorovými vozidlami na týchto uliciach. Pokračuje totiž projekt rekonštrukcie miestnych komunikácií a od uvedeného termínu bude dodávateľ prác spomínané ulice frézovať a pripravovať na celkovú obnovu. O tejto skutočnosti budú občania dotknutých lokalít informovaní aj prostredníctvom oznamov na vchodoch bytoviek. Ďakujeme za porozumenie!
Oznámenie o zámere - Polder na toku Smíchov
Slovenský vodohospodársky podnik, štátny podnik, Odštepný závod Bratislava, Karloveská 2, 842 17 Bratislava, predložil Ministerstvu životného prostredia Slovenskej republiky podľa § 22 zákona NR SR č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov zámer „Polder na toku Smíchov“, ktorý bol mestu Myjava podľa § 23 ods. 1 zákona ako dotknutej obci doručený dňa 29. 2. 2016. V zmysle § 23 odst. 3 zákona ako dotknutá obec informujeme verejnosť mesta Myjava o zámere „Polder na toku Smíchov“. Celé znenie oznámenia si môžete prečítať tu:
- Oznámenie verejnosti o zámere "Polder na toku Smíchov".pdf
Právna poradňa a mediácia v marci
Opäť pripomíname, že vždy v druhú stredu v mesiaci je občanom Myjavy poskytované bezplatné právne poradenstvo a mediácia (zmier alebo dohoda medzi účastníkmi sporu). Právne poradenstvo vedie advokát Mgr. Ľubomír Karika a pomoc pri riešení sporov mediátor Ing. Igor Mozolák. Najbližšie bude možné tieto služby využiť v stredu 9. marca 2016 vo veľkej zasadacej miestnosti Mestského úradu v Myjave (miestnosť č. 305, II. poschodie). Mediátor bude občanom radiť v čase od 13.30 do 15.00 h a právnik od 15.00 do 16.30 h. Takže ak potrebujete pomôcť v tejto problematike, ste vítaní!
Mesto Myjava a spoločnosť Brantner Slovakia upozorňujú vodičov a majiteľov motorových vozidiel, že v piatok 26. 2. 2016 sa bude opätovne vykonávať orez drevín na Hurbanovej ulici medzi chodníkom a oporným múrom v lokalite od križovatky s ulicou Moravskou po areál pošty. Z tohto dôvodu prosíme občanov, aby v uvedený deň od 7.00 do 14.00 hod. neparkovali na parkovisku na Hurbanovej ulici. Za pochopenie ďakujeme!
Mesto Myjava podľa ustanovení § 4 zákona 596/2003 Z. z. o štátnej správe v　školstve a školskej samospráve a o zmene a doplnení niektorých zákonov a podľa ustanovení § 5 zákona č. 552/2003 Z. z. o výkone práce vo verejnom záujme v znení neskorších predpisov vyhlasuje výberové konanie na obsadenie funkcie riaditeľa Základnej školy, Štúrova 18, Myjava. Požadované kvalifikačné predpoklady sú nasledovné:
- kvalifikačné predpoklady a osobitné kvalifikačné požiadavky na druh a typ školy, na výkon pedagogickej činnosti podľa § 34 zákona 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov, v zmysle vyhlášky 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických a odborných zamestnancov,
- vykonanie 1. atestácie podľa § 27 ods. 5alebo jej získanie podľa § 61 ods. 7 zákona 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov,
- najmenej 5 rokov pedagogickej činnosti podľa § 3 ods. 5 zákona 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
- osobitné a morálne predpoklady, občianska bezúhonnosť podľa § 6 ods. 1 písm. b) zákona 317/2009Z. z.,
- zdravotná spôsobilosť podľa § 6 ods. 1 písm. c) zákona 317/2009 Z. z.,
- ovládanie štátneho jazyka podľa § 6 ods. 1 písm. d) zákona 317/2009 z. z., spôsobilosť používať slovenský jazyk v　úradnom styku.
- 2. atestácia vítaná
- písomná žiadosť o zaradenie do výberového konania (prihláška),
- overené doklady o vzdelaní a doklady o vykonaní 1. atestácie alebo jej náhradnej formy,
- potvrdenie o dĺžke pedagogickej praxe preukazujúcej minimálne 5 rokov pedagogickej praxe,
- písomne spracovaný návrh vlastnej koncepcie riadenia a rozvoja základnej školy,
- lekárske potvrdenie o telesnej a duševnej spôsobilosti pre výkon činnosti vedúceho pedagogického zamestnanca,
- písomný súhlas uchádzača so spracúvaním jeho osobných údajov na účely výberového konania v zmysle zákona 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov.
Dátum a miesto podania žiadosti o účasť vo výberovom konaní:
Prihlášku a potrebné doklady do výberového konania je potrebné doručiť do 14. marca 2016 do 16.00 hod. na adresu zriaďovateľa: Mestský úrad, M. R. Štefánika 560/4, 907 01 Myjava v zalepenej obálke s uvedením adresy odosielateľa a označenej heslom: „VK ZŠ Štúrova – neotvárať“.
Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Termín a miesto konania oznámi prihláseným uchádzačom, ktorí spĺňajú požadované predpoklady, rada školy najmenej 7 dní pred jeho konaním.
Myjava, 22. 2. 2016
Mesiac 9929
Celkovo 1210359

References: § 31
 § 22
 § 23
 § 23
 § 4
 § 5
 § 34
 § 27
 § 61
 § 3
 § 6
 § 6
 § 6